S-473/2019

Dómur

Mál þetta, sem dómtekið var 16. apríl sl. var höfðað með ákæru, útgefinni af lögreglustjóranum á höfuðborgarsvæðinu 4. júní 2019, á hendur Á-kk-þgf L-kk-þgf Á-kk-þgf, kt. [...], [...], fyrir umferðarlagabrot, með því að hafa [...]. september 2018 í Reykjavík ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 5,5 ng/ml, amfetamín 35 ng/ml og metamfetamín 150 ng/ml) um [...] uns lögregla stöðvaði aksturinn.

Telst þetta varða við 1. mgr., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga.

I

Ákærði hefur skýlaust játað þá háttsemi sem honum er gefin að sök í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að ákærði hefur gerst sekur um þá háttsemi sem honum er gefin að sök. Verður hann því sakfelldur fyrir þá háttsemi sem réttilega er heimfærð undir ákvæði þágildandi umferðarlaga nr. 50/1987, sbr. nú 1., sbr. 2. mgr. 50. gr. og 1. mgr. 58. gr., allt samanber 1. mgr. 95. gr. umferðarlaga nr. 77/2019.

II

Ákærði er fæddur [...]. Samkvæmt framlögðu sakavottorði, dagsettu 10. september 2019, hefur ákærði ítrekað gerst sekur um brot gegn umferðarlögum. Hinn [...]. september 2006 gekkst ákærði undir greiðslu sektar og var sviptur ökurétti í fjóra mánuði með sektargerð lögreglustjóra vegna aksturs undir áhrifum áfengis samkvæmt 45. gr. umferðarlaga nr. 50/1987, og án ökuréttinda. Þá var ákærði [...]. júní 2008 dæmdur til greiðslu sektar og sviptur ökurétti í þrjú ár einnig vegna aksturs undir áhrifum áfengis og aksturs án ökuréttinda. Þann [...]. janúar 2010 gekkst ákærði undir greiðslu sektar með sektargerð lögreglustjóra vegna aksturs sviptur ökurétti, sbr. 1. mgr. 48. gr. umferðarlaga. Þann [...]. mars 2012 var ákærði dæmdur í 30 daga fangelsi og sviptur ökurétti ævilangt m.a. vegna aksturs undir áhrifum ávana og fíkniefna samkvæmt 45. gr. a. sömu laga. Þann [...]. janúar 2014 var ákærði dæmdur í 60 daga fangelsi og sviptur ökurétti ævilangt fyrir akstur sviptur ökurétti og akstur undir áhrifum áfengis og ávana og fíkniefna. Þann [...]. febrúar 2016 var ákærði dæmdur í þriggja mánaða fangelsi og sviptur ökurétti ævilangt m.a. vegna aksturs undir áhrifum áfengis og ávana og fíkniefna. Þann [...]. desember 2017 var ákærði dæmdur í sex mánaða fangelsi og ævilöng ökuréttarsvipting hans áréttuð m.a. vegna aksturs sviptur ökurétti, akstur undir áhrifum áfengis og aksturs undir áhrifum ávana og fíkniefna. Þá var ákærði með dómi [...]. apríl 2018 dæmdur í sex mánaða fangelsi fyrir akstur sviptur ökurétti og akstur undir áhrifum ávana og fíkniefna. Var sá dómur hegningarauki við dóminn frá því [...]. desember 2017, sbr. 78. gr. almennra hegningarlaga nr. 19/1940. Loks var ákærði dæmdur í fjögurra mánaða fangelsi skilorðsbundið til tveggja ára með dómi [...]. júní 2018 vegna líkamsárásar og brots gegn barnaverndarlögum. Sakaferill ákærða hefur að öðru leyti ekki áhrif við ákvörðun refsingar.

Með broti því sem ákærði hefur nú sakfelldur fyrir rauf hann skilorð síðastgreinda dómsins. Ber því að taka þann dóm upp og dæma í einu lagi með broti því sem ákærði hefur nú verið sakfelldur fyrir, sbr. 60. og 77. gr. almennra hegningarlaga. Við ákvörðun refsingar verður við það miðað að ákærði hafi með broti sínu nú gerst sekur um akstur undir áhrifum ávana og fíkniefna og/eða áfengis í sjöunda sinn og akstur sviptur ökuréttindum í fjórða sinn og eru því ítrekuð í sjötta og þriðja sinn, sbr. 3. mgr. 71. gr. almennra hegningarlaga. Með hliðsjón af framangreindu, sakarefni málsins og dómvenju þykir refsing ákærða hæfilega ákveðin fangelsi í tíu mánuði og eru ekki efni til að skilorðsbinda refsingu ákærða.

Með vísan til framangreinds er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 250.000 krónur, að meðtöldum virðisaukaskatti, og 216.662 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, Á-kk-nf L-kk-nf Á-kk-nf, sæti fangelsi í tíu mánuði.

Áréttuð er ævilöng ökuréttarsvipting ákærða.

Ákærði greiði allan sakarkostnað vegna málsins þar með talda málsvarnarþóknun skipaðs verjanda síns, S-kk-ef S-kk-ef lögmanns, 250.000 krónur og 216.662 krónur í sakarkostnað.

S-kvk-nf E-kvk-nf K-kvk-nf (sign)

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, Á-kk-nf L-kk-nf Á-kk-nf, sæti fangelsi í tíu mánuði.

Áréttuð er ævilöng ökuréttarsvipting ákærða.

Ákærði greiði allan sakarkostnað vegna málsins þar með talda málsvarnarþóknun skipaðs verjanda síns, S-kk-ef S-kk-ef lögmanns, 250.000 krónur og 216.662 krónur í sakarkostnað.

S-kvk-nf E-kvk-nf K-kvk-nf (sign)